Diari Oficial de la Generalitat Valenciana


Sumari del DOGV 3805, del 01-08-2000 (2000/6002)

ORDRE de 14 de juliol de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a centre de salut, el dret de propietat que es té sobre l'immoble de 1.099,63 m2 de superfície, situat al carrer Guàrdia Civil de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3805

Data del DOGV
:   01-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6002


Data del document
:   14-07-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * València
    * propietat immobiliària
    * cultura regional

ORDRE de 14 de juliol de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a centre de salut, el dret de propietat que es té sobre l'immoble de 1.099,63 m2 de superfície, situat al carrer Guàrdia Civil de València. [2000/X6002]
  
Mitjançant escriptura pública de cessió gratuïta i acceptació atorgada davant del notari de València senyor Carlos Pascual de Miguel el dia 21 de juny de 2000, la Generalitat Valenciana va adquirir el dret de propietat sobre l'immoble de 1.099,63 m2 de superfície, situat al carrer Guàrdia Civil de València, que consta en l'Inventari General de Béns i Drets de la Generalitat Valenciana amb el codi A02/46/250/0493 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Sanitat ha sol·licitat l'afectació de l'immoble assenyalat per a ser destinat a centre de salut.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Article 1
  
Afectar al domini públic de la Generalitat Valenciana, per a ser usat com a centre de salut, el dret de propietat que es té sobre l'immoble situat al carrer Guàrdia Civil de València, de 1.099,63 m2 de superfície, que consta en l'Inventari General de Béns i Drets de la Generalitat Valenciana amb el número A02/46/250/0493, i confronta: nord, espai lliure, via per a vianants enmig; sud, carrer Guàrdia Civil; est, carrer Ramón Asensio, i oest, carrer Jaime Esteve Cubells.
  
Article 2
  
L'immoble esmentat queda integrat en el domini públic de la Generalitat Valenciana i correspon a la Conselleria de Sanitat l'exercici de les competències demanials sobre aquest, inclosa l'administració i conservació.
  
Article 3
  
Que la Conselleria de Sanitat designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 14 de juliol de 2000
  
El conseller d'Economia, Hisenda i Ocupació,